Venus en he c'hluch

* *Diwar-benn an doare kizelladurioù anvet *'Venus en he c'hluch** eo ar pennad, ha neket diwar-benn un delwenn hepken : an holl re anavezet zo meneget er pennad.''
**Venus en he c'hluch*' zo un doare delwennoù [[hellenek]] d'an doueez hellazat [[Afrodite]] ([[Venus]] ar Romaned) tapet a-greiz kouronkañ. Emañ an doueez en he c'hluch, he fennglin dehoù tost d'an douar, he fenn troet a-zehoù, ha peurvuiañ e vez he dorn dehoù war he skoaz kleiz, evel da guzhat he brennid.<br>
Diouzh gwelout na pet addelwenn anezhi zo bet kavet e kêrioù roman kozh [[Italia]] pe [[Bro-C'hall]] e ranker lavarout e oa un delwenn a blije kenañ en amzerioù-hont. Un toullad skouerennoù eus *Venus en he c'hluch* o deus levezonet livourien e-leizh abaoe amzer [[Giambologna]], a zo bet treset gant arzourien war-lerc'h [[Martin Heemskerck]], a reas un dresadenn eus *Venus en he c'hluch* Farnese a zo e [[Naplez]].

==An oberour==
Ar patrom zo kaoz anezhañ en un arroud eus [[Istor Naturel]] [[Plinius an Henañ]] (xxxvi.35), ma ra ar gont eus an delwennoù e [[Templ Jupiter Stator (IIvet kantved kent JK)|Templ Jupiter Stator]] er *Porticus Octaviae*, nepell diouzh ar [[Forom roman]] ; lenn a reer *Venerem lavantem sese Daedalsas, stantem Polycharmus* ("Venus o'n em walc'hiñ, "eus" Daedalsas, [hag unan all], en he sav, "eus" Polycharmus"), ma'z eus dave d'ur Gwener ha ne oa ket en he sav, graet gant un *Doidalses*, pe *Daedalsas*, dianav a-hend-all.

== Delwennoù kozh  ==

Un tamm mat a vec'h a vez o klask disheñvelout an holl zelwennoù roman a zo bet graet en doare-se diwar skridoù hag an deskrivadurioù anezhe hepken, kement a gizelladurioù zo, met lod zo gant ur jarl dour, pe un [[Eros]] bennak ouzhpenn, ha neuze e vez aesoc'h diouzhtu.<br>
Da skouer, delwenn [http://www.theoi.com/Gallery/S10.17.html Mirdi ar Peniti], ha [http://www.hermitagemuseum.org/fcgi-bin/db2www/descrPage.mac/descrPage?selLang=English&indexClass=SCULPTURE_EN&Query_Exp=%28WOA_TYPE+%3D%3D+%22Freestanding+Sculpture%22%29+AND+%28WOA_CNTR_ORG+%3D%3D+%22Ancient+Rome%22%29&PID=A-370&numView=1&ID_NUM=4&thumbFile=%2Ftmplobs%2FO2TED0R5BLO5U2YX6.jpg&embViewVer=last&comeFrom=browse&check=false&sorting=WOA_AUTHOR%5EWOA_NAME&thumbId=6&numResults=113&author= homañ].

*Venus en he c'hluch * a veze paret alies gant un delwenn kluchet all eus an [[Henamzer]], an *Arrotino*.
*Ur * Venus en he c'hluch * a oa en dastumad [[Medici]], er [[Villa Medici]], e [[Roma]], hag a zo bremañ en [[Uffizi]] e [[Firenze]]. Engravet e voe.
*Ar * Venus en he c'hluch * en dastumad [[Farnese]], adsavet gant un [[Eros]], hag a zo bremañ e [[Mirdi Broadel Hendraouriezh Naplez]]. Treset eo bet gant [[Martin Heemskerck]].
*Ar [[:Image:Crouching Aphrodite Louvre Ma5.jpg|*Venus en he c'hluch * a oa en dastumad Borghese]], a voe prenet e [[1807]] digant [[Camillo Borghese]] hag a zo bremañ e [[Mirdi al Louvre]]. En dastumad Borghese e oa bet kempennet n'eus forzh penaos, evel un [[Diana]] gant he gwareg en he dorn.
**Venus Lely* zo un delwenn varmor a oa en tiegezh [[Gonzaga]] e [[Mantova]], renablet eno e [[1627]] E [[1631]] edo e [[Bro-Saoz]] ma veze lavaret e oa "ar gaerañ delwenn a zo" ha priziet kement ha 6 000 skoed Prenet e voe e [[1627]]-[[1628|28]] digant an tiegezh Gonzaga evit ar roue [[Bro-Saoz|saoz]] [[Charlez Iañ ]],, a voe strewet e zastumad da vare [[Commonwealth of England|Commonwealth]] [[Oliver Cromwell|Cromwell]], ha prenet gant al livour [[Peter Lely]]. Distreiñ a reas d'an Dastumad Roueel e [[1682]] ha prestet eo d'ar [[British Museum]].
*Ar *Venus en he c'hluch* kavet e Salona ([[Solin]], e-kichen [[Split]] e [[Kroatia]]) en eil hanterenn an  a voe prenet evit [[Mirdioù ar Vatikan]] ha skrapet gant ar C'hallaoued en amzer an impalaer [[Napoleone Buonaparte]], met distroet e voe d'ar [[Vatikan]] e [[1816]] hag eno emañ c'hoazh.
*Ar *Vénus Accroupie* zo ur Gwener kluchet all eus an  eus dastumad ar roue gall [[Loeiz XIV]], bremañ e [[Mirdi al Louvre]]. En un doare all en he gweler gant he brec'h dehoù savet a-drek he fenn.
*Un doare all c'hoazh eo ar *Venus en he c'hluch* vihan marmor eus ar Iañ kanved kent JK kavet en [[Enez Rodos]] ha miret e Mirdi Hendraouriezh Rodos : n'emañ kar Gwener ebet o klask kuzhat lodenn ebet eus he c'hened, met sevel a ra he blev etre he bizied d'o sec'hañ, ha sellout rag-eeun ouzh he gweladenner en ur astenn he brennid. ; *Venus Rodos en he c'hluch* a vez graet eus honnezh.
*Pezhioù [[arem]] bihan eus *Venus en he c'hluch* zo deuet betek ennomp. Unan zo bet kavet e [[Siria]], bet e dastumad Joseph Durighello, ha gwerzhet gant ar Galerie Georges Petit, e [[Pariz]].

==Da vare an Azginivelezh==
===Abaoe an Azginivelezh===
Meur a *Venus en he c'hluch * a voe savet e stal [[Giambologna]] hag e hêr [[Antonio Susini]] ; e-touez ar skouerennoù-se eus delwennoù arem Gwener bihanaet gant Susini ez eus unan hag a oa e dastumad ar roue gall Loeiz XIV, hag a zo e dalc'h an *Holburne Museum of Art* e [[Bath]] ; unan all zo e dastumad [[Karl Eusebius of Liechtenstein|Prince Carl Eusebius von Liechtenstein]].
*Un doare all, e marmor, gant [[Antoine Coysevox]] e [[1686]], a voe graet evit kastell [[Marly]] ; Coysevox en deus lakaet e Wener-eñ war ur vaot kentoc'h eget war ur grogenn. Ken plijet e oa gant e labour ma skrivas anv [[Fidias]] en [[henc'hresianeg]] e-kichen e hini. Plijout a reas ivez d'ar roue gall Loeiz XIV, ken e voe graet un addelwenn arem. Hiriv e weler an hini varmor e [[Mirdi al Louvre]], hag an hini arem e [[kastell Versailhez]]. 
*E [[palez Caserta]] e-kichenik Naplez, a zo damheñvel ouzh hini Versailhez, e oa bet lakaet e [[1762]] un delwenn varmor gant Tomasso Solari evit kinklañ al liorzhoù bras.
* *Flora en he c'hluch* gant [[Jean-Baptiste Carpeaux]] (war-dro [[1873]]), er [[Museu Calouste Gulbenkian]], e [[Lisboa]], a denn kalzik d'ar Wener gluchet.
<gallery mode="packed" heights="250px">Peter Paul Rubens - Venus, Cupid, Baccchus and Ceres - WGA20283.jpg|*Alegorienn* gant [[Pieter Paul Rubens]], [[1612]]-[[1613|13]], war-lerc'h he chomadenn en tiegezh [[Gonzaga]] e [[Mantova]], ma welas *Venus Lely*, perc'henniezh an tiegezh.</gallery>

==Notennoù==


==Levrioù==

*Haskell, Francis and Nicholas Penny, 1981. *Taste and the Antique: The Lure of Classical Sculpture 1500-1900.* (Yale University Press).
*Beard, Mary and John Henderson, 2001. *Classical Art: from Greece to Rome* (Oxford University Press)
*Lullies, Reinhard, 1954. *Die kauernde Aphrodite'' (München: Filser)

## Liammoù diavaez
*Kauernde Aphrodite Luc'hskeudennoù a bep seurt.